句
作者：徐仲雅
朝代：唐

paragraphs: 屋面盡生人耳朵，籬頭多是老翁鬚。
平分造化雙苞去，拆破春風兩面開。
雲路半開千里月，洞門斜掩一天春。
鑿開青帝春風國，移下姮娥夜月樓。
珠璣影冷偏黏草，蘭麝香濃却損花。
山色曉堆羅黛雨，草梢春戛麝香風。
衰蘭寂寞含愁綠，小杏妖嬈弄色紅。
旁搜水脉湘心滿，遍揭泉根梵底通。
水□滴殘青□瘦，石脂傾盡白雲空。
深浦送回芳草日，急灘牽斷綠楊風。
藕梢逆入銀塘裏，蘋迹潛來玉井中。
敗菊籬疎臨野渡，落梅村冷隔江楓。
剪開淨澗分苗稼，劃破漣漪下釣筒。